
JAVNI POZIV  za prikupljanje ponuda za organizovanje i izvođenje polumaturske đačke ekskurzije u školskoj  2026/27. godini na teritoriji Republike Bosne i Hercegovine  u mjesecu septembru/oktobru 2026. godine za ukupno  196 učenika IX razreda  tj. 179 učenika JU Osnovne škole ,,Drago Milović" iz Tivta  i 17 učenika JU Osnovne škole ,,Branko Brinić” iz Radovića 

JU Osnovna škola ,,Drago Milović"Tivat 
Broj: 2019
Tivat, 5.8.2026. godine
                          

ZAHTJEV ZA DOSTAVLJANJE PONUDA
PODACI O NARUČIOCU:
JU Osnovna škola ,,Drago Milović", Tivat, PIB 02015200 
E-mail: skola@os-dmilovic.edu.me, telefon: 032/670-575, 
Adresa: Setaliste kapetana Marka Krstovića, 85320 Tivat, Kontakt  osoba za sve potrebne informacije: Vladana Kumburović -službenica za javne nabavke, tel: 069/639-299, e-mail: vladana83@t-com.me  
OPIS PREDMETA NABAVKE: Usluge realizacije đačke ekskurzije 9-tih razreda - polumaturska ekskurzija na teritoriji Republike Bosne i Hercegovine   za ukupno 196 učenika u trajanju od 5 dana (4 noćenja),tj. za 179 učenika JU OŠ,,Drago Milović”iz Tivta, kao i 17 učenika JU OŠ,,Branko Brinić”iz Radovića
CPV: 63000000 - Prateće i pomoćne usluge u prevozu; usluge putničkih agencija
CPV: 63510000 - Usluge putničkih agencija i slične usluge

PROCIJENJENA VRIJEDNOST NABAVKE: 80556.00 € a PDV-om 
VAŽNA NAPOMENA: Shodno članu 73 ZJN dozvoljena je zajednička nabavka putem sporazuma između dva ili  više naručilaca.Dakle, postupak javne nabavke  usluga đačke ekskurzije sprovešće JU OŠ,, Drago Milović”Tivat kao ovlašćeni naručilac , a na osnovu sporazuma broj 498 od 23.6.2026.godine o sprovođenju zajedničke javne nabavke ( javnog poziva)  sa JU OŠ,, Branko Brinić” Radović, a za usluge prikupljanja ponuda za organizovanje i izvođenje đačke ekskurzije.
                                                                 
                                                                             
USLOVI ZA UČEŠĆE U POSTUPKU I ZAHTJEVI U POGLEDU NAČINA IZVRŠAVANJA PREDMETA NABAVKE: 
1.U ovom postupku može da učestvuje ponuđač koji: 1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu. Ispunjenost ovog uslova dokazuje se na osnovu uvjerenja ili potvrde nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj ovlašćeno lice tog privrednog subjekta ima prebivalište.
Navedeni dokaz dostaviti u formi originala ili ovjerene kopije
2.U postupku javne nabavke može da učestvuje samo privredni subjekat koji je izmirio sve dospjele obaveze po osnovu poreza i doprinosa za penzijsko i zdravstveno osiguranje. Ispunjenost ovog uslova dokazuje se na osnovu uvjerenja ili potvrde organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.
Navedeni dokaz dostaviti u formi originala ili ovjerene kopije
3. U postupku javne nabavke može da učestvuje ponuđač koji je upisan u Centralni registar privrednih subjekata  ili drugi odgovarajući registar u državi  u kojoj privredni  subjekat ima sjedište .
Navedeni dokaz dostaviti u formi originala ili ovjerene kopije. 
4.U postupku javne nabavke  može da učestvuje ponuđač  koji ima ovlašćenje za obavljanje djelatnosti koja je predmet nabavke ( dozvola, licenca, odobrenje ili drugi akt nadležnog organa za obavljanje djelatnosti koja je predmet naabvke)-Licenca  za obavljanje djelatnosti turističke agencije -organizatora putovanja i Rješenje  o izdavanju licence  izdato od nadležnog Ministarstva  (Prema zakonu o turizmu) sa rokom važenja u vrijeme izvođenja đačke ekskurzije.. Pored navedenog, privredni subjekat  mora da  posjeduje i : Licencu za javni prevoz putnika u unutrašnjem ili međunarodnom drumskom saobraćaju, sa rokom važenja u vrijeme  izvođenja đačke ekskurzije ukoliko vrši prevoz sopstvenim sredstvima ili ugovor sa licenciranim prevoznikom  sa sjedištem u Crnoj Gori ukoliko ponuđač ne vrši prevoz putnika  sopstvenim sredstvima kao i Licencu prevoznika  za javni prevoz  putnika u unutrašnjem i međunarodnom drumskom saobraćaju, sa rokom  važenja u vrijeme izvođenja đačke ekskurzije.
Navedene dokaze dostaviti u formi originala ili ovjerene kopije
5.GARANCIJA PONUDE Ponuđač je obavezan da u svojoj ponudi dostavi bezuslovnu i na prvi poziv naplativu bankarsku garanciju ponude u iznosu od 2 % procijenjene vrijednosti nabavke sa dokumentacijom o učešću na Zahtjev. Garancija ponude će se aktivirati ako izabrani ponuđač odbije da zaključi ugovor o nabavci. Trajanje garancije ponude je trideset dana od dana otvaranja ponuda.
6. Ponuđač je obavezan da dostavi izjavu o terminu realizacije usluga kao i rezevaciju hotela sa bazenom.


Početak izvršenja ugovora računa se danom polaska učenika na đačku polumatursku ekskurziju, a planirano je za septembar ili oktobar mjesec, tj. da realizacija usluga đačke ekskurzije bude završena najkasnije do 31.10.2026. godine.
Rok plaćanja: Plaćanje realizovati u 4 jednake mjesečne rate, i to: prva rata do 05.09.2026. godine, druga rata do 01.10.2026. godine, treća rata do 01.11.2026. godine, i četvrta  (poslednja) rata najkasnije do 01.12.2026. godine. 
Način plaćanja: Roditelji (staratelji) učenika ugovoreni iznos uplaćuju na račun izabranog ponuđača. Izabrani ponuđač potpisuje ugovor sa svakim roditeljem pojedinačno u roku od 3 dana po izboru. Ponuđač je u obavezi da dostavi prijedlog ugovora kao sastavni dio ponude.

· GARANCIJA ZA DOBRO IZVRŠENJE UGOVORA
Ponuđač čija ponuda bude izabrana kao najpovoljnija će biti obavezan da uz potpisan ugovor o nabavci dostavi naručiocu bankarsku garanciju za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovora, sa rokom važnosti 15 dana dužim od roka završetka ugovorene usluge. 

TEHNIČKA SPECIFIKACIJA PREDMETA NABAVKE/BITNE KARAKTERISTIKE PREDMETA NABAVKE 
ĐAČKA EKSKURZIJA NA TERITORIJI REPUBLIKE BOSNE I HERCEGOVINE U TRAJANJU OD 5 DANA (4 NOĆENJA)

· 1 DAN:
Polazak ispred škole u ranim jutarnjim časovima u skladu sa dogovorom,uz usputna kraća zadržavanja shodno potrebi. Dolazak u Mostar.Obilazak grada sa lokalnim  vodičem.Ručak.Nakon toga  polazak za Sarajevo u popodnevnim časovima. Dolazak i smještaj u hotel. Večera. Večernja zabava. Noćenje.
2 DAN: 
Nakon doručka u Sarajevu, obilazak centra Sarajeva u pratnji lokalnog vodiča ( Baščaršija, Sebilj, Sahat kula, Gazi Husrev-begova džamija, Kataedrale Srca Isusova, Saborna crkva Presvete Bogorodice, Vječna vatra, Miljacka, Latinski most, Vijećnica, Inat-kuća)Slobodno vrijeme za ručak u sopstvenoj režiji.Nakon ručka posjeta zoološkom vrtu.Povratak u hotel.Večera. Večernja zabava.Noćenje.

· 3 DAN: 
Doručak. Nakon doručka odlazak na izlet u Jajce.Ručak. Nakon ručka obilazak grada sa lokalnim vodičem (tvrđava, vodopad, muzej)Povratak u Sarajevo. Večera u hotelu. Večernja zabava. Noćenje.


· 4 DAN: 
Nakon doručka odlazak na Ilidžu i vrelo Bosne. Ručak u hotelu. Nakon ručka obilazak Pionirske doline  i stadiona Kosevo.Vecera. Vecernja zabava.Nocenje.

· 5 DAN : 
Nakon doručka odjava iz hotela i polazak ka NP Sutjeska preko Foče.Dolazak na Tjentište. Ručak. Obilazak NP i spomenika bitke na Sutjesci. . Dolazak u Tivat u popodnevnim     časovima. Kraj aranžmana.


Cijena aranžmana obuhvata:
- prevoz autobusima visoke turističke klase, tehnički ispravnim i pregledanim od strane Policije pred polazak;
- plaćene sve takse, drumarine, kao i organizacioni troškovi;
- obilasci prema programu putovanja uz pratnju vodiča
- sve ulaznice;
- smještaj u hotelu sa 4 zvjezdice sa bazenom
- troškove organizacije i vođenja aranžmana, i predstavnika agencije cijelo vrijeme trajanja putovanja; 
- zdravstveno osiguranje svih učesnika ekskurzije
- ljekarska pratnja ili pratnja medicinske sestre/medicinskog tehničara kao i  vodiča
- gratis putovanje za razredne starješine ( nastavnike koji prate djecu) 
- popusti za blizance, tj. za drugo dijete blizanca se plaća 50% ukupne cijene ekskurzije; 
- gratis mjesta - na svakih 20 plativih učenika jedno mjesto je gratis.Gratis putovanje dobija učenik/ca  shodno   odluci nastavničkog osoblja, Uprave škole ili Komisije ovog postupka.
-Djeca sa posebnim potrebama takođe imaju pravo na gratis putovanje 
Cijena aranžmana ne obuhvata:
- individualne troškove i fakultativne posjete
Ponuđači u svojoj ponudi treba da dostave cijenu (izraženu sa PDV-om) za cijelokupan predmet nabavke, kao i jediničnu cijenu po jednom učeniku. Ponuđač je takođe u obavezi da dostavi svoje referense: potvrde o uspješnom izvođenju đačkih ekskurzija u zemlji i inostranstvu za zadnjih 5 godina izuzimajući 2020. i 2021. god (vrijeme korone kad nije bilo izvođenja ekskurzija). Ponuđač je dužan da dostavi dokaze o izvršenoj rezervaciji hotela za tražene termine-važi za obje partije
VAŽNA NAPOMENA - SVI UČENICI TREBA DA BUDU SMJEŠTENI U JEDNOM HOTELU!! 
Naručilac zadržava pravo da na polumatursku ekskurziju u zavisnosti od interesovanja učenika, pošalje manji broj učenika po jediničnim cijenama iz ponude izabranog ponuđača
KRITERIJUMI ZA IZBOR NAJPOVOLJNIJE PONUDE: 
1. Ponude po podkriterijumu cijena vrednovaće se na sljedeći način: Maksimalni broj bodova po podkriterijumu je 90.
Broj bodova (cijena) C =  X 90 
2. Ponude po podkriterijumu kvalitet (referense ponuđača) vrednovaće se bodovanjem referensi ponuđača na sledeći način:
Broj bodova po podkriterijumu kvalitet određuje se po formuli:
Broj dostavljenih referensi
Broj bodova (kvalitet) K = Maksimalni broj dostavljenih referensi X 10
Referense ponuđača dokazuju se dostavljanjem ovjerenih potvrda ili nihovih ovjerenih kopija, od strane korisnika o uspješno izvršenim uslugama organizovanja maturskih i polumaturskih ekskurzija u Crnoj Gori i inostranstvu u zadnje 3 godine, izuzev u vrijeme korone kad se njesu izvodile ekskurzije. Ukupan broj bodova = broj bodova za ponuđenu cjenu (C) + broj bodova za kvalitet (K) Ponuđač sa najvećim brojem bodova (C+K) biće izabaran kao prvorangirani-
Napomena: Ponuda čija ponuđena cijena bude jednaka ili veća od procijenjene vrijednosti nabavke biće odbijena
NAČIN DOSTAVLJANJA PONUDE: Ponude se dostavljaju u zatvorenoj koverti, na kojoj se navodi: naziv i sjedište Naručioca, broj Zahtjeva za dostavljanje ponuda, naziv, sjedište i adresa ponuđača i naznake "Ponuda" i "Ne otvaraj prije roka za otvaranje ponuda". 
Ponude se dostavljaju: 
- neposredno na arhivi naručioca, na adresu JU Osnovna škola ,,Drago Milović", Setaliste kapetana Marka Krstovića. 85320, Tivat,  najkasnije prije isteka roka za podnošenje ponuda, ili 
- putem pošte ili nekog drugog operatera preporučenom pošiljkom na JU Osnovna škola ,,Drago Milović", Setaliste kapetana Marka Krstovića, 85320, Tivat, s tim što pošiljka mora biti uručena naručiocu prije roka za dostavljanje ponuda.
 ROK ZA DOSTAVLJANJE PONUDA: 20.08.2026.godine do 11,00 časova.
JAVNO OTVARANJE PONUDA: 
Javno otvaranje ponuda, kome mogu da prisustvuju ovlašćeni predstavnici ponuđača, obaviće se u prostorijama JU Osnovna škola ,,Drago Milović", Tivat na adresi Park bb., 85320 Tivat, dana 20.08.2026. godine u 11,30 časova.
ROK ZA DONOŠENJE ODLUKE O IZBORU NAJPOVOLJNIJE PONUDE: Krajnji rok za donošenje odluke o izboru najpovoljnije ponude je 26.08.2026 godine.
Odluku o izboru najpovoljnije ponude donosi ovlašćeno lice ustanove na osnovu izvještaja Komisije za sprovođenje i realizaciju javnog poziva.
Odluku o izboru najpovoljnije ponude biće donijeta u roku od 10 dana od javnog otvaranja ponuda i biće uručena ponuđačima putem mejla i pošte na dokaziv način.
Žalbeni rok na Odluku o izboru najpovoljnije ponude je 8 dana nakon prijema odluke o izboru najpovoljnije ponude.Žalba se podnosi Školskom odboru.
VAŽNA NAPOMENA:  Ponuđač koji bude izabran da izvede polumatursku ekskurziju, snosi troškove raspisivanja i sprovođenja javnog poziva kao i angažovanja stručnog lica za sprovođenje postupka.

Komisija za sprovođenje i realizaciju javnog poziva



 




